**Договор за реализирање на практична обука на ученик кај работодавач**

Врз основа на член 15 од Законот за стручно образование и обука (Сл. Весник на Р.М бр. 7/2006), работодавачот, установата за стручно образование и ученикот, односно родителот/старателот, склучуваат:

ДОГОВОР

за реализација на практична обука на ученик кај работодавач

Ученикот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ роден \_\_\_\_\_\_\_\_\_\_\_ година, во \_\_\_\_\_\_\_\_\_\_\_\_\_\_\_\_\_\_\_\_\_\_\_ државјанин на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

редовен/вонреден ученик во \_\_\_\_\_\_\_\_\_ година, образовниот профил

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ струка, во учебната \_\_\_\_\_\_\_/\_\_\_\_\_\_\_\_година.

**Договорни страни:**

1. Работодавач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (назив и седиште)

застапуван од директорот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Установа за стручно образование \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (назив и седиште)

застапувана од директорот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ученик (родител/старател) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (име, презиме и адреса на живеење)

склучуваат договор на ден \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20 \_\_\_\_ година

**I. ПРЕДМЕТ НА ДОГОВОРОТ**

Член 1

Со овој договор се уредуваат правата и обврските на договорните страни при изведување на практичанта обука на ученикот \_\_\_\_\_\_\_\_\_\_\_\_\_\_\_\_\_\_\_\_\_\_\_\_од \_\_\_\_\_\_\_ паралелка, во учебната \_\_\_\_\_\_/\_\_\_\_\_ година

Член 2

Практична обука кај работодавачот се реализира врз основа на изготвениот Работен план за практична обука. Ученикот може да реализира најмногу 8 часа во текот на еден работен ден, вклучувајќи ја и паузата, односно најмногу 40 часа неделно.

Овој договор се склучува за времетраење од \_\_\_\_\_\_\_\_\_\_ до \_\_\_\_\_\_\_\_\_.

**II. ПРАВА И ОБВРСКИ НА ДОГОВОРНИТЕ СТРАНИ**

ПРАВА И ОБВРСКИ НА УСТАНОВАТА ЗА СТРУЧНО ОБРАЗОВАНИЕ

Член 3

Училиштето се обврзува да:

* планира реализација на практичната обука во соработка со работодавачот;
* обезбедува соодветно осигурување на ученикот;
* врши теоретска подготовка на ученикот за реализирање на практична обука кај работодавачот;
* изготвува временски распоред за практична обука на ученикот кај работодавачот.

**ПРАВА И ОБВРСКИ НА РАБОТОДАВАЧ**

Член 4

Работодавачот се обврзува да:

* почитува законска регулатива;
* планира реализација на работен план за практична обука во соработка со установата за стручно образование;
* обезбедува услови за постигнување на целите за практичната обука од наставните програми;
* определува ментор задолжен за работа со ученикот кој изведува практична обука кај работодавачот;
* дава инструкции и го документира напредокот на ученикот;
* учествува на заедничките состаноци со ученикот, родителот/ старателот и наставникот;
* го штити ученикот од секаков вид злоупотреба;
* обезбедува примена на средства за заштита, согласно со законската регулатива;
* обезбедува надоместок за ученичката работа, доколку така се договорат работодавачот и ученикот/родителот/старателот и обезбедува заштита при работа, согласно со Законот.

Член 5

Работодавачот се обврзува дека за договорениот дел на практичната обука кој предвидува и изведување испити за проверка на знаења и вештини, да обезбеди потребни материјали, машини и алати и соодветни мерки за хигиено-теничка заштита.

Изработените предмети или вредности, остварени со давање услуга, му припаѓаат на работодавачот кај кој се изведува практичната настава или кај кои се полагаат испитите од став 1 од овој член.

Член 6

Работодавачот може да издава препорака за продолжување на образованието на ученикот или негово вработување, доколку постигнал одлични резултати во реализацијата на практичната обука.

**ПРАВА И ОБВРСКИ НА УЧЕНИКОТ ИЛИ РОДИТЕЛОТ/СТАРАТЕЛОТ**

Член 7

Ученикот се обврзува да:

* редовно ја посетува практичната обука;
* редовно ги исполнува наставните обврски кои произлегуваат од наставната програма и од договорот, а во функција на изведувањето на практичната обука кај работодавачот;
* постапува во согласност со упатствата од работодавачот и од наставникот за практична обука, а кои се однесуваат на изведувањето на практичната обука;
* постапува во согласност со прописите за сигурност при работа и ги почитува интерните прописи на компанијата;
* го чува имотот и работните тајни на работодавачот.

Член 8

Во случај на спреченост за посета на практичната обука поради болест или друга оправдана причина ученикот е должен во рок од три (3) дена, од почетокот на спреченоста, да го информира наставникот по практична настава и менторот кај работодавачот.

Член 9

Родителот е должен да ја надомести намерно причинетата штета што ученикот ќе ја направи кај работодавачот за време на изведување на практичната обука, доколку тоа биде утврдено со соодветна постапка.

I**II. ПРЕСТАНОК И РАСКИНУВАЊЕ НА ДОГОВОРОТ**

Член 10

Договорот за изведување на практична обука може да се раскине по барање на работодавачот, установата за стручно образование, ученикот, односно родителот/старателот, доколку:

* договорот е склучен врз основа на лажни документи;
* ученикот, без оправдани причини, отсуствува три последователни пракси или пет пати неоправдано отсаствува од пракси со прекин;
* ученикот има здравствени проблеми и според мислењето на надлежниот лекар, не е во можност да го продолжи образованието;
* ученикот ги прекршува должностите кои произлегуваат од договорот за спроведување на практична обука и интерните прописи на работодавачот; ученикот се испише од установата за стручно образование;
* работодавачот не ги исполнува условите од договорот.

Член 11

Работодавачот и ученикот својата одлука за раскинување на договорот ја образложува во писмена форма и ја доставува до установата за стручно образование и Комората каде договорот е запишан во регистарот.

Член 12

Ученикот, односно родителот/старателот, можат да побараат најмногу двапати во текот на една учебна година да го раскинат договорот со работодавачот и за тоа да ја известат установата за стручно образование и соодветната комора.

**IV. ЗАВРШНИ ОДРЕДБИ**

Член 13

За сé што не е регулирано со овој договор ќе се применуваат одредбите од Законот за стручно образование и обука, Законот за средно образование, Законот за облигациони односи и другите позитивни прописи од областа на работните односи. За видот и обемот на целите и задачите на практичната обука, составен дел на овој договор е анекс на договорот кој го потпишуваат договорните страни.

Член 14

Ако договорот не може да се раскине договорно, договорните странки се согласуваат да одлучува надлежниот суд.

Член 15

Овој договор влегува во сила со денот на потпишувањето.

Член 16

Овој договор е составен во 4 (четири) еднакви примероци од кои по 1 (еден) примерок задржува секоја од договорните страни и 1 (еден) примерок за Комората.

Член 17

Овој договор се применува од \_\_\_\_\_\_\_\_\_\_\_\_\_\_\_ до \_\_\_\_\_\_\_\_\_\_.

Број на договор во Регистерот на ученици на практична обука кај работодавачи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Работодавач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П.

 (потпис)

Директор на установата за

стручно образование: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П.

 (потпис)

Ученик (родител/старател) \_\_\_\_\_\_\_\_\_\_\_\_\_\_\_\_\_\_\_\_\_\_\_

 (потпис)